CELEX: C2006/165/02
Language: sk
Date: 2006-07-15 00:00:00
Title: Vec C-290/03: Rozsudok Súdneho dvora (prvá komora) zo  4. mája 2006  (návrh na začatie prejudiciálneho konania, ktorý podal House of Lords – Spojené kráľovstvo) – Diane Barker (FC)/London Borough of Bromley (Smernica 85/337/EHS — Posudzovanie vplyvov určitých projektov na životné prostredie — Projekt  Crystal Palace  — Projekty spadajúce pod prílohu II smernice 85/337 — Viacetapové povolenie)

15.7.2006   
            
            
               SK
            
            
               Úradný vestník Európskej únie
            
            
               C 165/1
            
         Rozsudok Súdneho dvora (prvá komora) zo 4. mája 2006 (návrh na začatie prejudiciálneho konania, ktorý podal House of Lords – Spojené kráľovstvo) – Diane Barker (FC)/London Borough of Bromley
   (Vec C-290/03) (1)
   
   (Smernica 85/337/EHS - Posudzovanie vplyvov určitých projektov na životné prostredie - Projekt „Crystal Palace“ - Projekty spadajúce pod prílohu II smernice 85/337 - Viacetapové povolenie)
   (2006/C 165/02)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   House of Lords
   Účastníci konania pred vnútroštátnym súdom
   
      Žalobkyňa: Diane Barker (FC)
   
      Žalovaný: London Borough of Bromley
   
      Vedľajší účastník: First Secretary of State
   Predmet veci
   Návrh na začatie prejudiciálneho konania – House of Lords – Výklad článku 1 ods. 2 a článku 2 ods.1 smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248) – Absencia posúdenia, pred vydaním povolenia projektu, ktorý môže mať vplyv na životné prostredie – Povinnosť predložiť projekt na následné posúdenie – Rozvoj zábavného centra v Crystal Palace
   Výrok rozsudku
   
               1.
            
            
               Kvalifikácia rozhodnutia ako „povolenia“ v zmysle článku 1 ods. 2 smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie sa musí uskutočniť na základe vnútroštátneho práva v súlade s právom Spoločenstva.
            
         
               2.
            
            
               Článok 2 ods. 1 a článok 4 ods. 2 smernice 85/337 sa musia vykladať v tom zmysle, že vyžadujú, aby sa posúdenie vplyvov na životné prostredie uskutočnilo, ak za predpokladu viacetapového povolenia vyjde v priebehu druhej etapy najavo, že projekt môže mať významný vplyv na životné prostredie, najmä z dôvodu svojho charakteru, veľkosti alebo umiestnenia.
            
         
      (1)  Ú. v. EÚ C 213, 6.9.2003.